DA Den Europæiske Unions Tidende C 411/4

Meddelelse fra Den Hellenske Republiks regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2017/C 411/04)

MEDDELELSE OM INTERNATIONALT UDBUD VEDRØRENDE TILDELING OG UDNYTTELSE AF TILLADELSER TIL EFTERFORSKNING OG UDNYTTELSE AF KULBRINTER I HAVOMRÅDER SYDVEST FOR OG VEST FOR KRETA (BLOKKENE »SYDVESTKRETA« OG »VESTKRETA«)

Den 31. maj 2017 indgav virksomhederne Total E&P Greece BV, ExxonMobil Exploration and Production Greece (Crete) BV og Hellenic Petroleum SA til Hellenic Hydrocarbons Resources Management SA (HHRM SA), jf. artikel 2, stk. 17, litra b), i lov nr. 2289/1995 om prospektering, efterforskning og udnyttelse af kulbrinter og andre gældende bestemmelser, en interessetilkendegivelse for tildeling af tilladelser til efterforskning og udnyttelse af kulbrinter i havområder sydvest for og vest for Kreta (blokkene »Sydvestkreta« og »Vestkreta«) på Den Hellenske Republiks fastlandssokkel.

Efter henstilling fra HHRM SA af 9. juni 2017, ref. 652, godkendte miljø- og energiministeriet ved afgørelse nr. ΥΠΕΝ/ΥΠΡΓ/9270/3049/22.6.2017 ovennævnte interessetilkendegivelse og indledte udbudsproceduren som beskrevet i artikel 2, stk. 17, litra b), i lov nr. 2289/1995.

Den Hellenske Republik offentliggør via miljø- og energiministeriet en meddelelse om indkaldelse af ansøgninger fra andre parter, der måtte være interesserede i at deltage i udbudsproceduren.

De disponible eksklusive områder fremgår af kortet og afgrænses af følgende geografiske koordinater:

Område Længdegrad Breddegrad Vestkreta* 21° 10′ 00″ Ø 35° 30′ 00″ N 20° 55′ 00″ Ø 35° 30′ 00″ N 20° 55′ 00″ Ø 36° 25′ 00″ N 21° 20′ 00″ Ø 36° 25′ 00″ N 21° 20′ 00″ Ø 36° 15′ 00″ N 21° 55′ 00″ Ø 36° 15′ 00″ N 21° 55′ 00″ Ø 36° 05′ 00″ N 22° 05′ 00″ Ø 36° 05′ 00″ N 22° 05′ 00″ Ø 36° 00′ 00″ N 22° 15′ 00″ Ø 36° 00′ 00″ N 22° 15′ 00″ Ø 34° 20′ 00″ N 21° 10′ 00″ Ø 34° 45′ 00″ N Sydvestkreta* 22° 15′ 00″ Ø 35° 30′ 00″ N 22° 55′ 00″ Ø 35° 30′ 00″ N 22° 55′ 00″ Ø 35° 20′ 00″ N 23° 20′ 00″ Ø 35° 20′ 00″ N 23° 20′ 00″ Ø 35° 05′ 00″ N 23° 35′ 00″ Ø 35° 05′ 00″ N 23° 35′ 00″ Ø 34° 40′ 00″ N 23° 55′ 00″ Ø 34° 40′ 00″ N 23° 55′ 00″ Ø 34° 10′ 00″ N 23° 35′ 00″ Ø 34° 10′ 00″ N 23° 35′ 00″ Ø 33° 40′ 00″ N 22° 15′ 00″ Ø 34° 20′ 00″ N De ydre grænser af de områder, der er markeret med en asterisk*, er blevet fastlagt i overensstemmelse med gældende bilaterale grænseaftaler eller, hvor sådanne aftaler ikke eksisterer, med midterlinjen som beskrevet i artikel 2, stk. 1, i lov nr. 2289/1995 som ændret ved artikel 156, stk. 2, i lov nr. 4001/2011 (Den græske statstidende, serie I, nr. 179, af 22.8.2011).

Alle ansøgninger vil blive vurderet i overensstemmelse med de gældende bestemmelser i lov nr. 2289/1995 og græsk lovgivning og på baggrund af det fortsatte behov for vedvarende, grundig, effektiv og sikker efterforskning, der under behørig hensyntagen til miljømæssige spørgsmål skal føre til kortlæggelse og udnyttelse af Grækenlands olie- og gasressourcer.

HHRM SA vil indgå i en aftale for blokkene med den udvalgte ansøger på grundlag af en afgiftsordning/skatteordning (leasingaftale). Leasingaftalen skal underskrives af HHRM SA og godkendes af miljø- og energiministeriet. Uden denne godkendelse er aftalen ugyldig og vil ikke have nogen retsvirkning.

Ansøgningsfristen er første arbejdsdag efter en periode på halvfems (90) dage fra den dato, hvor denne meddelelse om udbud offentliggøres i Den Europæiske Unions Tidende.

Ansøgninger, som indgives til HHRM SA efter denne dato, vil ikke blive taget i betragtning.

Ansøgningerne sendes til:

Hellenic Hydrocarbons Resources Management SA (HHRM SA) 119 Mesogeion Avenue 101 92 Athens GRÆKENLAND

Ansøgningerne vil blive vurderet efter følgende kriterier:

i) ansøgerens finansielle kapacitet til at udføre efterforskning og eventuel udnyttelse af kulbrinter i de pågældende områder

ii) ansøgerens dokumenterede tekniske evner og ekspertise

iii) operatørens dokumenterede erfaring med at håndtere efterforskning, udvikling og produktion (udnyttelse) af kulbrinter, særlig i dybdehavsområder

iv) kvaliteten af arbejdsprogrammet og den tidsramme, ansøgeren har fastsat for at vurdere det fulde potentiale af den blok, der ansøges om

v) ansøgerens geologiske forståelse af de pågældende geografiske områder, samt hvordan den udvalgte ansøger agter at gennemføre effektiv og sikker efterforskning efter kulbrinter

vi) erfaring med at foretage boringer i områder med svovlbrinte

vii) evnen til at gennemføre miljøstyring med henblik på at efterleve forskriftsmæssige krav og opnå de bedst mulige miljøresultater samt erfaring med at operere i miljømæssigt sårbare områder og fastholde en høj grad af sikkerhed og miljøbeskyttelse i områder, hvor turismen er udbredt og har stor økonomisk betydning

viii) enhver form for mangel på effektivitet og ansvarsbevidsthed eller misligholdelse, som ansøgeren har udvist i forbindelse med tidligere tilladelser, vil blive taget i betragtning

ix) udbudspunkter — minimumsarbejdsprogram for efterforskningen — finansiel garanti — afgifter — kapitalafskrivning (%) — undertegnelses- og produktionsbonus — støtte til uddannelse og teknisk støtte — afgivelse af det oprindelige blokareal (%) — arealafgifter i løbet af efterforskningen og udnyttelsen.

De ansøgere, som vurderes at være teknisk og finansielt kvalificerede, vil blive indbudt til at konkurrere om de udbudte områder. Forhandlingerne vil blive ført på grundlag af udbudspunkterne. Det er muligt, at der indbydes flere ansøgere til at forhandle om de områder, der udgør blokkene.

HHRM SA vil tildele rettigheden uanset bestemmelserne i artikel 3, stk. 6, i direktiv 94/22/EF.

Nærmere oplysninger og alle relevante dokumenter vil fra den dag, hvor meddelelsen om udbuddet offentliggøres i Den Europæiske Unions Tidende, kunne findes på HHRM SA websted: www.greekhydrocarbons.gr

Kort

KORT OG ELEMENTÆRE KVADRATNETCELLER, DER UDGØR BLOKKENE